**Ministru kabineta noteikumu projekta “Par Latvijas Republikas valdības un Indijas Republikas valdības sadarbības programmu augstākās izglītības jomā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts “Par Latvijas Republikas valdības un Indijas Republikas valdības sadarbības programmu augstākās izglītības jomā” ir izstrādāts, ievērojot abu valstu interesi un ņemot vērā Valdības rīcības plānā Deklarācijas par Māra Kučinska vadītā Ministru kabineta iecerēto darbību īstenošanai ietverto pasākumu nr.120.1. Deklarācijā dotā uzdevuma izpildei par akadēmiskās mobilitātes veicināšanu un ārvalstu studējošo īpatsvara palielināšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Augstākās izglītības internacionalizācija ir viena no augstākās izglītības prioritātēm Latvijā. Pieaug Latvijas augstākās izglītības iestāžu interese attīstīt sadarbību ar Indiju, kā arī Indijas studentu interese par studijām Latvijā. Tā piemēram, 2015./2016. akadēmiskajā gadā saskaņā ar Izglītības un zinātnes ministrijas statistikas datiem Latvijas augstākās izglītības iestādēs studēja 429 studenti no Indijas, kas ir par 161.6% studentu vairāk, salīdzinot ar 2014./2015.akadēmisko gadu (164 studenti).1995.gada 1.septembrī parakstītā Latvijas Republikas valdības un Indijas Republikas valdības saprašanās memoranda par sadarbību kultūras, mākslas, izglītības, zinātnes, masu informācijas līdzekļu un sporta jomā darbības termiņš ir beidzies. Ņemot vērā iepriekš minēto, 2013.gadā Izglītības un zinātnes ministrija (turpmāk – ministrija) sagatavoja un Indijas pusei pa diplomātiskajiem kanāliem tika iesniegts Latvijas Republikas valdības un Indijas Republikas valdības līguma par sadarbību augstākās izglītības jomā projekts (turpmāk – līgums). Pirms 2015.gada aprīlī Latvijā rīkotās piektās Āzijas un Eiropas izglītības ministru sanāksmes (turpmāk – ASEM sanāksme) Indijas puse iesniedza savus priekšlikumus labojumiem līguma projekta tekstā un informēja, ka Indijā starpvaldību sadarbības līguma noslēgšana ir ilgstošs un sarežģīts process, īpaši, ja tas paredz finanšu saistības, tādēļ lūdza izslēgt punktu, kas paredz savstarpēju stipendiju piešķiršanu studentiem un mācībspēkiem, kā arī ierosināja minēto līguma projektu nosaukt par Latvijas Republikas valdības un Indijas Republikas valdības sadarbības programmu augstākās izglītības jomā (turpmāk – sadarbības programma). 2015.gada aprīlī ASEM sanāksmes ietvaros notika Latvijas un Indijas augsta līmeņa divpusējā tikšanās, kuras laikā puses vienojās stiprināt sadarbību izglītības jomā un turpināt darbu pie sadarbības programmas projekta teksta tālākas saskaņošanas, lai nodrošinātu tās iespējami drīzu parakstīšanu.Sadarbības programmas projekts paredz, ka Puses attīstīs, stiprinās un veicinās ilgtermiņa sadarbību augstākās izglītības jomā. Tostarp sadarbības ietvaros apmainīsies ar informāciju, t.sk. par diplomu, akadēmisko grādu un kvalifikāciju savstarpēju atzīšanu un salīdzināšanu; sekmēs tiešo kontaktu veidošanos, informācijas un pieredzes apmaiņu starp augstākās izglītības iestādēm; sekmēs dažādu izglītības materiālu apmaiņu; sekmēs ekspertu, studentu, akadēmiskā personāla apmaiņu studiju vizītēs; veicinās konferenču, semināru, simpoziju, izstāžu un citu līdzīgu pasākumu organizēšanu. Sadarbības programma paredz, ka izglītības jautājumi tiek skatīti Starpvaldību komisijas ietvaros.Ņemot vērā, ka pēc Indijas puses lūguma, lai paātrinātu sadarbības programmas projekta saskaņošanu, no tā tika izņemtas normas par studentu apmaiņu un stipendiju piešķiršanu, ir izstrādāts Latvijas Republikas valdības un Indijas Republikas valdības līguma par studentu, pētnieku un mācībspēku apmaiņu projektu, kas pa diplomātiskajiem kanāliem 2016.gada augustā iesniegts Indijas pusei.Sadarbības programmas projekta teksts ir saskaņots ar Indijas pusi. Informācija par sadarbības programmas parakstīšanas datumu, vietu un to, kurš no Latvijas puses parakstīs sadarbības programmu, šobrīd tiek precizēta.  |
| 3. | Projekta izstrādē iesaistītas institūcijas  | Projektu izstrādāja Latvijas Republikas Izglītības un zinātnes ministrija. |
| 4. | Cita informācija | Papildus saistības Latvijas Republikai šis projekts neuzliek. Sadarbības programma tiks īstenota Izglītības un zinātnes ministrijai piešķirto budžeta līdzekļu ietvaros. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Projekts šo jomu neskar. |
| 2. | Cita informācija | Nav.  |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Projekts šo jomu neskar.  |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Izglītības un zinātnes ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes funkcijas un uzdevumi netiek grozīti, institucionālā struktūra netiek mainīta. Jaunas institūcijas netiek izveidotas. Esošās institūcijas netiks likvidētas vai reorganizētas. Projekts tiks izpildīts esošo pārvaldes funkciju ietvaros.  |
| 3. | Cita informācija | Izstrādājot sadarbības programmas projektu, notika konsultācijas ar Latvijas Rektoru padomi un Augstākās izglītības eksporta apvienību.  |

Anotācijas III sadaļa, V sadaļas 1. un 2. tabula un VI sadaļa – projekts šīs jomas neskar.

Izglītības un zinātnes ministrs K.Šadurskis

Vīza: Valsts sekretāre L.Lejiņa

28.10.2016. 12:00

709

alina.kucinska@izm.gov.lv,

67047905